Torleif Jarleskald

Torleif Asgeirsson eller Torleif Jarleskald (norrønt Þorleifr Ásgeirsson jarlsskáld) levde fra ca. 940 til ca. 995. Han var en islandsk skald som diktet ved hoffet til ladejarlen Håkon jarl, og senere hos den danske kongen Svein Tjugeskjegg.

Historiene om ham er kjent fra Þorleifs þáttr jarlsskálds, Svarfdœla saga (hvor hans søster Yngvild fagerkinn har en viktig rolle) og fra Olav Tryggvasons saga, slik den er gjengitt i Flateyjarbók.

 Familie og livsløp
Torleif var sønn av Ásgeir rauðfeld («Rød-kappe»). Han ble født på Brekka i Svarfaðardalur i Nord-Island. Hans levetid var ca. 940–995. Det er umulig å fastslå mer nøyaktige datoer, ettersom kildene har en inkonsistent kronologi.Kate Heslop 2012: Þorleifr jarlsskáld Rauðfeldarson, Lausavísur, i Diana Whaley (redaktør), Poetry from the Kings’ Sagas 1: From Mythical Times to c. 1035. Skaldic Poetry of the Scandinavian Middle Ages 1. Turnhout: Brepols, side 375. <https://skaldic.org/m.php?p=text&i=1450> (accessed 11 November 2025)  

Torleif flykter fra Island til Norge som ung mann, men drar snart videre til Danmark etter at en strid om handelsrettigheter ender med at Hákon jarl Sigurðarson brente skipet hans og henretter mannskapet. 

Han vendte deretter tilbake til Island og bosatte seg på Höfðabrekka i Mýrdalur sør i landet. Han ble myrdet på Alltinget.  

 Skald 
Det er grunn til å tvile på ektheten av de fleste versene som tilskrives Torleif. Likevel gjør de mange referansene i pålitelige kilder det hevet over tvil at Torleif virket som skald, at han hadde forbindelse med Håkon jarl, og at han diktet nid mot jarlen.

 Dikt om Håkon jarl 
Det er bevart to vers:Oversatt fra Kate Heslop 2012: Þorleifr jarlsskáld Rauðfeldarson, Poem about Hákon, i Diana Whaley (ed.), Poetry from the Kings’ Sagas 1: From Mythical Times to c. 1035. Skaldic Poetry of the Scandinavian Middle Ages 1. Turnhout: Brepols, side 369. <https://skaldic.org/m.php?p=text&i=1447> (accessed 11 November 2025) 
 Vers 1: Håkon, vi kjenner ingen jarl som er mer framstående enn deg under månens bane; kampens tre har gjort seg berømt gjennom strid. Du har sendt ni ættehøvdinger til Odin; ravnen eter av de falne likene; fyrste, derfor kan du utvide ditt herredømme vidt.
 Vers 2: Vi hadde en god høvding i deg, Håkon, da vi rykket fram til sverdsstriden; du rødfarga skaden på Skøguls skyer.

 Dråpa til Svein Tjugeskjegg 
Han skal ha diktet en førti-vers dråpa til kong Svein Tjugeskjegg av Danmark (Drápa om Sveinn tjúguskegg), men bare refrenget er bevart:Oversatt fra Kate Heslop 2012: Þorleifr jarlsskáld Rauðfeldarson, Drápa about Sveinn tjúguskegg, i Diana Whaley (redaktør), Poetry from the Kings’ Sagas 1: From Mythical Times to c. 1035. Skaldic Poetry of the Scandinavian Middle Ages 1. Turnhout: Brepols, side 372. <https://skaldic.org/m.php?p=text&i=1449> (accessed 11 November 2025) 

 Den strålende herskeren over jotene rødfarget ofte sverd i England med rikelig hell fra himmelens herre. 

 Niddikt til Hákon jarl 
Han laget et niddikt til Hákon. Ett vers er bevart som sier at tåke og storm kommer fra havet i vest. Det kan være et varslet om ankommende skip med krigerflåter:

  Tåke stiger opp ute til havs; storm samler seg i vest; skyen fra å ta ormeleiet må ha kommet hit denne veien.

 Lausvise 
Ei lausvise i seks vers er bevart. Versene er mer personlige og fortellende enn de andre. De handler om strid, hevn og nød:
 Vers 1 og 2 beskriver hvordan Bǫggvir ("Ondskapsanstifteren") skar i stykker dikterens og Olavs klær og utstyr, og dikteren sverger hevn - Bǫggvir må drepes. 
 Vers 3 og 4 beskriver kamper der dikteren rødfarget sverdet sitt på en kriger kalt Klaufi, og roser en modig mann (muligens Karl) som ikke fløy fra kampen, men satt og forberedte seg til strid. 
 Vers 5 og 6 viser dikteren i en dyster situasjon. Han sitter i en mørk hule med lite sollys sammen med noen andre, sliper sverd mens fiender gjør det vanskelig å skaffe mat. Han har lidd skade på båt og skip, og noen har brent skipet hans. Han tenker på hevn. I det siste verset fortelles det om Þorgarðr, en trolldomskyndig kriger som har forsvunnet og nå er død - han skal hvile i Hel.

Referanser

Kategori:Skalder
Kategori:Islendinger fra vikingtiden